Diari Oficial de la Generalitat Valenciana


Sumari del DOGV 9338, del 13-05-2022 (2022/4102)

Extracte de la Resolució de 4 de maig de 2022, del rector de la Universitat Politècnica de València, per la qual s'aproven les bases i es convoca la primera edició del Concurso Interuniversitario Aula Emprende 3i, en la UPV, per al 2022.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9338

Data del DOGV
:   13-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4102


Data del document
:   04-05-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 4 de maig de 2022, del rector de la Universitat Politècnica de València, per la qual s'aproven les bases i es convoca la primera edició del Concurso Interuniversitario Aula Emprende 3i, en la UPV, per al 2022. [2022/4102]  
BDNS (identif.): 625725.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/625725  
  
Primer. Persones Beneficiàries  
Poden concórrer per a participar en aquesta convocatòria de concurs els equips d'estudiants UPV formats en la segona fase del programa «Aula emprén» en la UPV, que hagen participat en les seues tres últimes edicions, corresponents als anys 2019, 2020 i 2021.  
Els estudiants que formen part dels equips de la segona fase d?«Aula emprén» són estudiants de la UPV de grau, màster universitari, títol propi o doctorat.  
El requisit de ser un equip format en la segona fase del programa «Aula emprén» de les tres últimes edicions serà comprovat per IDEES UPV a la recepció de cada candidatura.  
Les persones sol·licitants participaran en un equip que estarà format per un mínim de dues persones i un màxim de tres persones, bé amb la idea que es va desenvolupar en la fase II del programa «Aula emprén» en equip, realitzant les adaptacions necessàries per a poder desenvolupar un projecte de triple impacte, o bé, concórrer amb una nova idea o projecte emprenedor. En el cas d'equips compostos per més de tres persones, hauran de triar com a màxim a tres persones que els representaran en aquest concurs interuniversitari. Cada equip haurà de designar una persona com a portaveu.  
  
Segon. Finalitat  
La finalitat és donar suport al desenvolupament de les millors idees i projectes emprenedors relacionats amb el triple impacte econòmic, social i ambiental, derivats de la segona fase del programa «Aula emprén», i secundar així el desenvolupament de competències i habilitats que estimulen la creativitat de l'alumnat i milloren la seua ocupabilitat.  
  
Tercer. Bases reguladores  
Disponibles en http://www.ideas.upv.es/  
  
Quart. Import  
Els presents premis són finançats per la Conselleria d'Economia Sostenible, Sectors Productius, Comerç i Treball, a través de la línia de subvenció X23561464 denominada «Campus de l'emprenedor innovador» dels pressupostos de la Generalitat per a 2021, amb càrrec a la partida pressupostària 695978552 422 40811 de l'oficina gestora de la Unitat d'Emprenedoria IDEES UPV, per un import màxim de 6.000 euros (en cas que siguen seleccionats pel comité de selecció candidats UPV com a guanyadors del concurs) aplicables a l'exercici 2022.  
  
S'estableixen tres premis amb dotacions que oscil·len entre els 1.000 i els 3.000 euros, segons s'especifica en les bases reguladores del procediment.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana, i finalitza el 16 de maig de 2022.  
  
València, 4 de maig de 2022.- El rector: José Esteban Capilla Romá.